ПРИЛОГ 1.

Подаци уз захтев за одлучивање о потреби израде процене утицаја на животну средину пројекта RBS „ZA114 ZAL114 ZAO114 ZAJ114 Boljevac PTT“, Бољевац

1. Подаци о носиоцу пројекта

    Пун назив правног лица односно име и презиме физичког лица, седиште односно  

    адреса, телефонски број, факс, E-mail
Teлеком Србија а.д. Београд, Таковска 2

Дирекција за технику

Служба за мрежне операције Ниш-1

1800 Ниш, Вожда Карађорђа 11

Тел:+381 18 257 645

2. Kарактеристикe пројекта

a. величина пројекта:
Локација будуће базне станице оператера Телеком Србија „ZA114 ZAL114 ZAO114 ZAJ114 Boljevac PTT“, Бољевац налази се у улици Краља Александра 5, на катастарскoj парцели број 257, К.О. Бољевац, на територији општине Бољевац. Географска позиција локације је 43°49'47.55"N 21°57'30.15"E (WGS84 подаци), надморска висина 267m. Локација базне станице систем „ZA114 ZAL114 ZAO114 ZAJ114 Boljevac PTT“, Бољевац је локација oзначена као пословно стамбена зона.

У непосредном окружењу су стамбене зграде, образовни, верски, административни и пословни објекти. 
На постојећем решеткастом стубу висине 12m постављени су уређаји и припадајући антенски систем за GSM900, LTE800, LTE1800 и LTE2100 за базну станицу. 
Антенски систем је тросекторски са азимутима 75°, 190° и 260°, редом по секторима.
На сва три сектора су монтиране антене типа Huawei AQU4518R61v06 за све системе.

Висина базе антена  од тла је 14,85 m за први сектор и 12,85 m за други и трећи сектор.
Конфигурација примопредајника је 2+2+2 за GSM900 и 1+1+1  за LТЕ800, LТЕ1800 и LТЕ2100, редом по секторима.
Механички тилт је 0°/0°/0° а електрични тилт  је: 2°/2°/2° за све системе.
б. могуће кумулирање са ефектима других, постојећих пројеката:
На основу мерења извршеног 09.01.2025., утврђено је да радиобазна станица није инсталирана и активна на локацији. У локалној зони повећане осетљивости нису регистровани други извори високофреквентног електромагнетног зрачења.
в. коришћење природних ресурса и енергије:
За напајање уређаја користи се електрична енергија. Оцењује се да пројекат не утиче на коришћење природних ресурса и енергије.

г. стварање отпада:
Радом пројекта не ствара се отпад, док се сав отпад настао приликом изградње пројекта (земља, остаци од амбалаже и др.) уклања одмах по завршетку извођења радова.

д.  загађивање и изазивање неугодности:
Базне станице својим радом не загађују животно и техничко окружење. Ни на који начин се не загађују вода, ваздух и земљиште, не производе никакву буку ни вибрације, нема топлотних ни хемијских дејстава, a ниво електромагнетне емисије је испод референтног граничног нивоа које прописује Правилник о границама излагања нејонизујућим зрачењима „Службени гласник РС“, бр. 104/09.
ђ.   ризик настанка удеса, посебно у погледу супстанци које се користе или техника        које се примењују, у складу са прописима:
Ризик од настанка удеса максимално је смањен квалитетним пројектовањем и изградњом на локацији уз поштовање свих потребних мера.
3. Опис локације
Осетљивост животне средине у датим географским  подручјима, које могу бити изложене  штетном утицају пројекта а нарочито у погледу:
a. постојећег коришћења земљишта:
Пројекат je реализован у урбаној зони са индивидуалним стамбеним и пословним објектима.
б.   релативног обима, квалитета и регенеративног капацитета природних ресурса у датом подручју: 
Пројекат нема утицаја на обим, квалитет и регенеративни капацитет природних ресурса у датом поручју.
в. апсорпционог капацитета природне средине, уз посебно обраћање пажње на мочваре, водна тела (површинске и подземне воде), приобалне зоне, планинске и шумске области, посебно заштићена подручја (природна и културна добра) и густо насељене области.
Нису уочени чиниоци природне средине (мочваре, приобалне зоне, планинске и шумске области и сл.) који би били угрожени овим пројектом, нема посебно заштићених подручја.
Током нормалног рада базне станице се не угрожава животна средина.
4. Приказ главних алтернатива  које је носилац пројекта размотрио и најважнијих разлога за одлучивање, водећи при том рачуна о утицају на животну средину:

У циљу остваривања основних захтева који се постављају у процесу планирања мреже базних станица, у првој фази планирања мреже дефинише се тзв. ''номинални'' ћелијски план. У оквиру овог плана структура поједине ћелије се идеализује (у форми правилног шестоугаоника). Димензије ћелије се одређују на основу општих морфолошких карактеристика терена (равница, брдовит терен, урбано подручје итд.), као и на основу захтева у погледу капацитета. Полазећи од дефинисане димензије ћелије формира се правилна мрежа ћелија која се пресликава на одговарајућу географску мапу. Употреба правилне мреже ћелија има за циљ да олакша накнадно додавање ћелија у систем када се за тим укаже потреба.

На основу номиналног ћелијског плана се врши иницијални избор локација базних станица. Тачна локација базне станице се обично тражи у кругу пречника од једне четвртине до једне трећине пречника ћелије око локације базне станице из номиналног ћелијског плана. 

На основу претходно описане процедуре дефинише се известан број потенцијалних локација базних станица и то обиласком терена од стране екипа састављених од стручњака више различитих специјаности. Том приликом се свака од потенцијалних локација детаљно анализира узимајући у обзир више различитих критеријума:

•
погодност локације са становишта покривања територије од интереса радио сигналом;

•
могућност добијања сагласности власника за постављање базне станице;

•
испуњеност грађевинских услова (носивост крова, постојање 
слободних просторија…);

•
једноставност реализације напајања електричном енергијом;

•
постојање прилазног пута.

Планом изградње и проширења мреже „Телеком Србија'', као и анализом покривености и квалитета постојећег сервиса, одређена је номинална позиција базне станице  „ZA114 ZAL114 ZAO114 ZAJ114 Boljevac PTT“, Бољевац.  Оперативним радом на терену је пронађена локација у зони номиналне позиције, која по својим карактеристикама задовољава све постављене захтеве.

5. Опис мера предвиђених у циљу спречавања, смањења или отклањања сваког значајног штетног утицаја на животну средину.

На основу Закона о заштити на раду Републике Србије предвиђене су следеће мере за отклањање наведених опасности

:

1. Заштита од директног додира делова који су стално под напоном обезбеђује се:

•
Правилним избором степена механичке заштите електроенегетске опреме, инсталационог материјала каблова и проводника, правилно одабраним и правилно постављеним осигурачима струјних кола, као и аутоматских струјних прекидача.

•
Постављањем изолационих газишта испред исправљачког постројења.

•
Заштита унутар инсталације се изводи тако што се, на локацији где ће бити инсталиране базне радио станице, неизоловани делови електричне инсталације, који могу доћи под напон, смештају у прописане разводне ормане и прикључне кутије, тако да у нормалним условима рада неће бити доступни. 

•
Заштита у оквиру уређаја  базне радио станице решава се тако што се сви делови мрежних исправљача, који долазе под напон, инсталирају у затворена кућишта, која ће бити заштићена преко уземљења и у нормалним условима рада ови делови неће бити доступни лицима која рукују уређајима.

2. Заштита од индукованог директног додира решава се:

•
У инсталацијама наизменичног напона до 1kV, применом система ТН-Ц/С уз реаговање заштитних уређаја који су постављени на почетку вода и повезивањем нултих заштитних сабирница ормана на заједнички уземљивач објекта.

3. Заштита од опасности пожара или експлозије узрокованих прегревањем водова, преоптерећења или хаварије исправљачких уређаја и батерија решава се:

•
Ограничавањем интензитета и трајања струје кратког споја, заштитним прекидачима.

•
Предвиђају се каблови (проводници) који не горе нити подржавају горење.

•
Уградњом херметичких акумулаторских батерија.

•
Адекватним проветравањем и заштитом од ватре батеријског простора (јер батерије могу произвести експлозине гасове). Упозорење да рад РБС није дозвољен у условима експлозивне атмосфере мора бити истакнут на локацији РБС.

•
Монтажом аутоматских јављача пожара.

•
Употребом ручних апарата за гашење пожара.

4. Заштита од штетног дејства статичког електрицитета решава се:

•
Повезивањем на правилно изведено громобранско уземљење објекта свих металних маса уређаја и опреме, а посебно антена, антенских носача и антенских каблова који могу доћи под утицај статичког електрицитета.

5. Заштита од штетног утицаја берилијум оксида решава се:

•
Станице „Телеком Србија“ не садрже  Берилијум оксид.

6. Заштита од штетног дејства атмосферског електрицитета решава се:

•
Прописаном инсталацијом громобрана и применом одговарајућег стандардног материјала у свему, према прописима о громобранима.

7. Заштита од опасности нестанка напона у мрежи решава се:

•
Напајањем из АКУ батерија потребног капацитета.

•
Напајањем потрошача по могућству из резервног извора дизел агрегата, који се при нестанку напона у мрежи аутоматски укључује.

8. Опасности и штетности од последица недовољне осветљености отклоњају се:

•
Решеном инсталацијом општег осветљења, која обезбеђује ниво осветљења у складу са стандардом ЈУС. У.Ц9.100, односно, препорукама ЈКО.

9. Заштита од неопрезног руковања решава се:

•
Прегледним означавањем свих елемената у разводним уређајима.

•
Избором елемената за одређену намену.

•
Обучавањем и периодичном провером знања сервисера о предвиђеним мерама заштите на раду при руковању, у временским размацима прописаним законом.

10. За монтажу антена на антенском носачу постоји повећан ризик од повређивања радника, као и ризик од повређивања других лица. Зато је неопходно предузети одговарајуће заштитне мере:

•
За рад на монтажи антена распоређују се радници који су оспособљени за рад на висинама и за које је претходним и периодичним лекарским прегледима утврђена здравствена способност за безбедан рад на висинама.

•
Радна локација где се антене монтирају претходно се обезбеђује јасним обавештењима других лица о опасностима, а око радног простора се постављају заштитне мреже или траке.

•
Радници који врше монтажу антена опремају се одговарајућим заштитним средствима за личну сигурност: одговарајућа ужад и везници, заштитни појасеви, одговарајућа одећа и обућа итд.

•
Одговарајућа заштитна одећа је битна за време хладноће.

•
Сви уређаји за дизање терета морају бити испитани и одобрени.

•
За време рада на антенском стубу, укупан персонал у области радова мора носити шлемове.

11. Заштита од механичких оштећења решава се:

•
Правилним избором конструкција и материјала за инсталационе елементе, каблове и опрему, као и применом правилних начина полагања каблова и инсталационог материјала и правилним лоцирањем разводних ормана.

12. Заштита од опасности продора прашине, влаге и воде у електричне инсталације и уређаје обезбеђује се:

•
Правилно одабраном механичком заштитом.

Све предвиђене мере заштите морају бити испоштоване у целости, и испоштоване су од стране инвеститора, „Телеком Србија“ а.д.

1.
Обавезе извођача радова:

•
Да уради посебан елаборат о уређењу градилишта, раду на градилишту и раду на висини.

•
Да пре почетка рада обавести надлежну инспекцију рада, најмање 8 дана пре почетка, о почетку извођења радова.

•
Да направи следеће писмене инструкције о мерама заштите на раду:

•
правилник о заштити на раду,

•
програм обуке из области заштите на раду, и

•
правилник о провери, испитивању, мерењу и одржавању алата.

2.
Обавезе Инвеститора:

•
Обучавање сервисера из области заштите на раду.

•
Упознавање сервисера са опасностима у вези са радом везаним за све предметне инсталације.

•
Провера знања сервисера и способности за самосталан и безбедан рад у временским размацима прописним законом.

3.
Мере у току редовног рада

Полазећи од законских норматива и специфичности објекта који се гради, у току изградње примењивале су се следеће мере заштите:

•
забрањена је било каква активност на антенском стубу базне станице (нпр., усмеравање антене, причвршћивање итд.) све док се не искључе предајници базне станице;

•
утицај електромагнетне емисије на животну средину утврђена је мерењима карактеристика електромагнетног поља на самој локацији у складу са прописаним стандардима и нормама, а циљу максималне заштите људи и техничких уређаја;

•
базна станица је закључана и заштићена од неовлашћеног приступа, и ограђена; у оквиру периодичног одржавања базне станице (на сваких 6 месеци) вршена је провера комплетне инсталације базне станице и припадајућег антенског система;

•
инвеститор је обезбедио извршавање програма праћења утицаја на животну средину према важећим законима и прописима;

•
инвеститор је базну станицу укључио у систем даљинског надгледања и одржавања у оквиру кога треба да се надгледају све критичне функције рада базне станице са становишта заштите животне средине као што су неовлашћено отварање базне станице, пожар и проблеми у антенским водовима и антенским системима. Инвеститор је организовао службу непрекидног надгледања рада базне станице 24 часа дневно 365 дана годишње; 

•
забрањен је приступ базној станици неовлашћеним лицима; приступ могу имати само овлашћена лица која су обучена за послове одржавања и који су упознати са чињеницом да се никакве активности не могу обављати на антенском систему пре искључења предајника базне станице.

6. Опис карактеристика могућег утицаја Пројекта на животну средину

a. обим утицаја (подручје и становништво изложено утицају);
Утицај пројекта је локалног карактера. 
б.   сложеност (врсте) утицаја;
Са становишта заштите животне средине изградња једне базне станице мобилних радио система подразумева поштовање постојећих прописа и техничких норми. Електромагнетно зрачење радио базне станице спада у опсег нејонизујућег зрачења и локалног је карактера.

У Стручној оцени оптерећења животне средине у локалној зони базне станице приказано је затечено оптерећење животне средине и процена очекиваног интензитета електромагнетне емисије добијена прорачуном јачине електричног поља на релевантним удаљеностима.

На основу расположивих техничких података о опреми (снага и капацитет BS, добитак, висина, усмерење и нагиб антена, карактеристике каблова и сл.), прорачун јачине електричног поља извршен је у кругу полупречника 50m и у правцима зрачења антена на удаљености до 100m у односу на BS. 

Имајући у виду конфигурацију терена, висине и положај објеката у зони повећане осетљивости, прорачун је урађен на нивоу подножја антена (објекта на коме су монтиране антене) и нивоима најизложенијих спратова објеката у околини, са урачунатом просечном висином човека 1,7 m.
Анализа је извршена за случај максималне конфигурације и максималне излазне снаге базне станице.

Прорачун у локалној зони показује да је ниво електромагнетне емисије која потиче од предметне РБС на местима на којима се може наћи човек на отвореном простору (тло и терасе најизложенијих спратова објеката у којима бораве људи) и унутар најизложенијих спратова објеката од интереса испод референтних нивоа које прописује Правилник о границама излагања нејонизујућим зрачењима (15,5 V/m зa LTE800, 16,9 V/m за GSM900, 23,5 V/m за LTE1800 и 24,4 V/m зa UMTS/LTE2100).
Максималне вредности резултата прорачуна нивоа електромагнетне емисије која потиче од предметне РБС незнатно прелазе 10 % референтних вредности прописаних Правилником само за радио-систем LTE800, на отвореном простору (тло). У затвореном простору (унутар најизложенијих спратова) максималне вредности резултата прорачуна нивоа електромагнетне емисије која потиче од предметне РБС незнатно прелазе 10 % референтних вредности прописаних Правилником унутар најизложенијег спрата објекта 02, само за радио системе LTE800 и LTE1800.
Резултати постојећег мерења нивоа електромагнетне емисије показују да максималне вредности електричног поља не достижу 10 % одговарајуће референтне вредности прописане Правилником ни на једној мерној позицији.
Апроксимације које су коришћене у оквиру ове анализе дају веће вредности јачине електричног поља од стварних у зонама унутар и иза објеката, тако да се може очекивати да су стварне вредности поља у овим зонама мање од израчунатих и приказаних у овој анализи.
Фактор изложености у свим областима прорачуна мањи је од 1 па се радио-базна станица „ZA114 ZAL114 ZAO114 ZAJ114 Boljevac PTT“, Бољевац оператора Telekom Srbija може користити на наведеној локацији.
Приступ антенском систему могу имати само техничка лица овлашћена од стране оператера Телеком Србија, која су обучена за послове одржавања и упозната са чињеницом да се никакве активности не могу обављати на антенском систему пре искључења предајника базне станице.
Простор око базне станице је ограђен и заштићен и на видном месту постављено упозорење о забрани приступа неовлашћеним лицима контролисана (надзирана зона).
в.   трајање, учесталост и вероватноћа понављања утицаја:
Пројекат представља континуирани извор електромагнетне емисије и локалног је карактера.

г.  вероватноћа ванредног (укључујући и удесног) утицаја:
У редовном раду пројекта не предвиђају се догађања која би могла да имају утицај на животну средину. 

д.  могућност и природа прекограничног утицаја:
Пројекат нема прекогранични утицај, локалног је карактера.
